text: Hurtigere end TV SYDs kamera
  13 marts 2014 kl. 16.44
  Nej, billedet er ikke uskarpt. 16-årig Morten Metze er bare hurtigere end TV SYDs kamera, når han laver Speed Stacking. Nu håber han at komme til VM.
  12 kopper skal stables på tre måder ? på den hurtigste tid. Og det kan Morten Metze. Faktisk satte han verdensrekord i en af discplinerne i den lidt upåagtede sport, som er dyrket i USA siden 1990.
  For kort tid siden deltog han i en konkurrence, hvor førsteprisen var en billet til VM i Speed Stacking i Sydkorea i slutningen af april. Desværre blev han kun nr. to, så nu forsøger han selv at samle de 20.000 kr., det koster at komme med.
  Morten Metze træner cirka en time hver dag. Han blev opmærksom på sporten via YouTube, hvor der findes mange klip om at stable kopper.
  Speed Stacking menes at have gode egenskaber. Forskning tyder på, at speed stacking forbedrer koordinationen mellem hånd og øje og reaktionstiden. Andre studier antyder, at sporten kan hjælpe børn med læse-vanskeligheder.
  